ლილიან ვიოლეტ კუპერი

ლილიან ვიოლეტ კუპერი ( დ. 11 აგვისტო 1861 – გ. 18 აგვისტო 1947, ბრიზბენი ) — ბრიტანული წარმოშობის პრაქტიკოსი ექიმი ავსტრალიაში. პირველი ქალი ექიმი, რომელიც დარეგისტრირდა ქვინზლენდში.

ბიოგრაფია და განათლება
ლილიან კუპერი დაიბადა 1861 წლის 11 აგვისტოს კლაფემში (სამხრეთ ლონდონი), სამეფო საზღვაო ქვეითების კაპიტანის ჰენრი ფელოფილდ კუპერისა და მისი მეუღლის — ელიზაბეტის ოჯახში. 1886 წელს მან გადაწყვიტა მედიცინის შესწავლა ლონდონის ქალთა სამედიცინო სკოლაში. კურსის დასრულების შემდეგ, 1890 წლის ოქტომბერში, მან მიიღო კვალიფიკაცია ედინბურგის ექიმთა სამეფო კოლეჯში, ლილიანი სწავლობდა ედინბურგის ქირურგთა მოსამზადებელ სამეფო კოლეჯში და გლაზგოში სამედიცინო ფაკულტეტზე.

კარიერა
როდესაც სწავლა დაასრულა ლონდონის ქალთა სამედიცინო კოლეჯში, 1891 წელს ლილიან კუპერი მის ბედფორდთან ერთად ბრისბენში გაემგზავრა. იმავე წლის ივნისში, ლილიანმა განცხადება შეიტანა კუინსლენდის სამედიცინო საბჭოში, გახდა პირველი ქალი ექიმი, რომელიც დარეგისტრირდა ქვინზლენდში და მეორე ავსტრალიაში. კუპერმა თავისი პროფესიული კარიერა ექიმის რანგში დაიწყო სამხრეთ ბრისბენში ექიმ ბუტთან. თუმცა, ექვსთვიანი მუშაობის შემდეგ გავრცელებული ინფორმაციით, ბუტი უმეტეს დროს ნასვამ მდგომარეობაში იმყოფებოდა, ექიმმა კუპერმა შეწყვიტა მასთან შეთანხმება და ცალკე შეუდგა პრაქტიკულ საქმიანობას. მისმა ქმედებებს უარყოფითი დამოკიდებულება მოჰყვა ბრისბენის სამედიცინო საზოგადოების მხრიდან, რომელმაც იგნორირება გაუკეთა ლილიან კუპერს 1893 წლამდე, თუმცა საბოლოოდ მიიღეს -ის წევრად. დაიწყო ინდივიდუალური პრაქტიკა ჯორჯ სტრიტში 1893 წელს. ჯერ ცხენით ახორციელებდა ვიზიტებს პაციენტებთან, შემდეგ კი, როგორც ცნობილია, საკუთარი საყვარელი მანქანით. ლილიან კუპერი მუშაობდა ბავშვთა საავადმყოფოში და ასევე ლედი ლამინგტონის ქალთა საავადმყოფოში ბრისბენში, სანამ მუშაობას დაიწყებდა -ში 1905 წელს.

პირველი მსოფლიო ომის დროს კუპერი მოხალისედ მსახურობდა შოტლანდიის ქალთა ჰოსპიტალში მას შემდეგ, რაც ავსტრალიის არმიამ მას უარი განუცხადა, რადგან ქალ ექიმებზე მოთხოვნა არ იყო. ის დახმარებას უწევდა ხალხს ფრონტის ხაზზე საფრანგეთში და სერბეთში და ხელმძღვანელობდა სასწრაფო დახმარების განყოფილებას, სადაც ყველა მძღოლი ქალი იყო (მათ შორის მისი ახლო მეგობარი მერი ჟოზეფინ ბედფორდი). ფრონტის ხაზთან ახლოს კარვებში მომუშავე კუპერი მოგვიანებით სერბეთის დაჯილდოვდა წმინდა სავას ორდენით ომის დროს გაწეული სამსახურისთვის.

პირველი მსოფლიო ომის დაწყებისთანავე, ლილიან კუპერი და მერი ჯოზეფინ ბედფორდი 1918 წელს ბრიზბენში დაბრუნდნენ და დასახლდნენ კენგურუ პოინტში. მისის ბედფორდი გახდა საბავშვო ბაღებისა და საბავშვო ბაღების ასოციაციის (&) დამფუძნებელი და 1920 წელს აირჩიეს ქალთა ეროვნულ საბჭოში. მისი კომპანიონი, დოქტორი კუპერი, 1928 წელს გახდა ავსტრალიის სამეფო ქირურგთა კოლეჯის წევრი და ქვინზლენდის ქალთა სამედიცინო საზოგადოების დამფუძნებელი. ლილიან კუპერი პენსიაზე გავიდა 1941 წელს.

ხსოვნა
ლილიან კუპერი გარდაიცვალა ბრიზბენში 1991 წლის 22 აგვისტოს და დაკრძალულია მისი კომპანიონის მერი ჯოზეფინ ბედფორდის გვერდით, ტოუონგის სასაფლაოზე, ბრიზბენში, ქვინზლენდი, ავსტრალია.

ლილიან კუპერის სახელს ატარებს კუპერის საარჩევნო ოლქი, რომელიც შეიქმნა 2012 წელს ქვინზლენდის საარჩევნო გადანაწილების შედეგად და ლილიან კუპერის ჯანმრთელობის ცენტრი -ში.

2020 წელს ქვინზლენდის სახელმწიფო ბიბლიოთეკამ გამოაქვეყნა ეპიზოდი ლილიან კუპერისა და მისი ცხოვრებისეული მიღწევების შესახებ სერიიდან „სახიფათო ქალები.“